EkBass/fiwiki-20250220-pages-articles huggingface dataset:
Uuno Pore

Uuno Pore (19. joulukuuta 1905 Heinola – 30. tammikuuta 1982)Kuolleita(maksullinen artikkeli) Helsingin Sanomat 4.2.1982, HS Aikakone. Viitattu 19.4.2018. oli suomalainen filosofian maisteri ja teosofi.Ultra- lehdissä julkaistuja muistosanoja vuodesta 1973 alkaen Eino Krohn : Ruusu- Risti Pore oli Ruusu-Risti-yhdistyksen johtajana vuodesta 1952 kuolemaansa asti. Ansiotyönään hän työskenteli vakuutusyhtiö Pohjolan palveluksessa vuosina 1926–1970, viimeiset vuodet palo- ja jälleenvakuutusosaston päällikkönä. Hän laati yhtiön 50-vuotishistoriikin. Pore oli Kokoomuksen Nuorten Liiton perustajajäseniä. == Teoksia == * Elämänpuu. Ruusu-risti, Helsinki 1938 * Paavalin damaskoskokemus. Ruusu-risti, Hyvinkää 1945 * Uudestisyntyminen. Ruusu-risti, Helsinki 1945 * Kuoleman valtakunnassa : ruusuristiläisestä maailmankatsomuksesta. Ruusu-risti, Helsinki 1948 * Kuolleenmeren tekstilöydöt ja kristinusko. Ruusu-risti, Helsinki 1957 * Kristus meissä : esitelmä vuosijuhlamatineassa Kansallisteatterissa v. 1958. Ruusu-risti, Helsinki 1959 * Kaikkiyhteys : Tutkielmia ja oivalluksia. Ruusu- risti, Helsinki 1967 * Ruusu-Ristin tarkoitus. Ruusu-Ristin kirjallisuusseura, Helsinki 1967 * Kalevalan arvoitus. Ruusu-risti, Helsinki 1973 == Toimitustöitä == * Pekka Ervast : Sfinksin arvoitus ; esitelmät on tarkistanut painokuntoon Uuno Pore. Ruusu-risti, Helsinki 1977 * Pekka Ervast : Nostradamus ja Cagliostro : ranskalaista okkultismia ; pohjautuu Helsingissä 1924 ja 1927 pidettyihin esitelmäsarjoihin, toimittanut Uuno Pore. 2. painos Ruusu-Ristin kirjallisuusseura, Helsinki 2003, 3. painos 2007 == Suomennoksia == * H. P. Blavatsky : Eräitä elämän okkultista filosofiaa käsitteleviä kirjelmiä : "Salaisen opin" III osasta ; suom. J. Alatalo, L. Alatalo ja Uuno Pore. Ruusu-risti, Helsinki 1958 * Patandshalin jooga-ajatelmat ; William Q. Judgen tulkitsemina ; suom. Uuno Pore. Ruusu-Risti, Helsinki 1974, uusi Louna Hakkaraisen muokkaama suomennos Delfiini kirjat, Helsinki 2006 (alkuteos The Yoga aphorisms of Patañjali : an interpretation) * H. P. Blavatsky : Mitä on okkultismi? ; valinnut ja englannin kielestä suom. Uuno Pore. Ruusu-risti, Helsinki 1975 == Lähteet == == Aiheesta muualla == * Ylen Elävä Arkisto : Teosofia tutkii uskontoja filosofisesti, Ihmisen määränpää -ohjelma esitetty 21.4.1982 Luokka:Suomalaiset teosofit Luokka:Vuonna 1905 syntyneet Luokka:Vuonna 1982 kuolleet
Simon Fraser University

Simon Fraser University (SFU) on julkinen tutkimusyliopisto Kanadan Brittiläisessä Kolumbiassa. Sen kampukset sijaitsevat provinssin kolmessa suurimmassa kaupungissa Burnabyssä, Vancouverissa ja Surreyssä. Yliopiston pääkampus on vuonna 1965 rakennettu Burnaby Mountainin rakennuskokonaisuus, jossa opiskelee yli 30 000 opiskelijaa ja työskentelee tuhatkunta henkilökunnan edustajaa. Yliopisto tarjoaa alemman ja ylemmän tutkinnon opintoja kolmena lukukautena ympäri vuoden. SFU:n urheilujoukkueet kilpailevat ainoana kanadalaisyliopistona NCAA:ssa. SFU on ensimmäinen Yhdysvalloissa akkreditoitu kanadalainen tutkimusyliopisto. ==Opintoalat== SFU:n seitsemän tiedekuntaa (faculties) ovat sovellettujen tieteiden (tekniikka), taiteiden ja yhteiskuntatieteiden, viestinnän ja teknologian, ympäristötieteiden, kasvatustieteiden, terveystieteiden sekä luonnontieteiden tiedekunta.Faculties, SFU. Viitattu 12.9.2016. == Historiaa == Yliopistolle nimensä antanut Simon Fraser oli North West Companyn turkiskauppias ja tutkimusmatkailija. Yliopiston alkuperäinen nimi oli Fraser University, mutta siitä saatu lyhenne FU muistutti liikaa sanontaa ”fuck you”. Useista sijaintipaikkavaihtoehdoista valittiin 365 metriä merenpinnasta kohoava Burnaby Mountain, jolle rakennettavan kampuksen arkkitehtuurikilpailun voittivat Arthur Erickson ja Geoffrey Massey betonibrutalismia edustavalla suunnitelmallaan. Rakentaminen alkoi keväällä 1964 ja toiminta rakennuksissa saattoi alkaa syyskuussa 1965. Yliopiston Vancouverin kampus koostuu useista rakennuksista Vancouverin keskustassa, ja Surreyn kampus sijaitsee samassa kiinteistössä ostoskeskuksen kanssa. Jokaisella SFU:n kampuksella on oma kirjasto. Yliopistoon kuulu myös arkeologinen ja kansatieteellinen museo sekä kolme taidegalleriaa, joiden kokoelmissa on noin 5 500 teosta. == Lähteet == == Aiheesta muualla == Luokka:Kanadan yliopistot ja korkeakoulut
Nieminen & Lahtinen Show

Nieminen & Lahtinen Show on syys–marraskuussa 2016 Nelosella esitetty suomalainen viihdeohjelma, jonka pääosissa olivat Riku Nieminen ja Niina Lahtinen. Ohjelmassa oli viikoittain vaihtuvat musiikki- ja komediavieraat. Ohjelmassa nähtiin myös muun muassa Niemisen ja Lahtisen esittämiä sketsejä sekä uusia versioita suomalaisista musiikkikappaleista. == Jaksot == Jakso Vieraat Esityspäivä Katsojaluvut 1 Pirjo Heikkilä Kasmir 22. syyskuuta 2016 360 000 2 Ali Jahangiri Robin 29. syyskuuta 2016 215 000 3 Krisse Salminen Michael Monroe 6. lokakuuta 2016 199 000 4 Heikki Silvennoinen Ellinoora 13. lokakuuta 2016 204 000 5 Jarkko Tamminen Jukka Poika 20. lokakuuta 2016 198 000 6 Janne Kataja Janna Hurmerinta 27. lokakuuta 2016 212 000 7 Jonna Tervomaa Ville Myllyrinne 3. marraskuuta 2016 144 000 8 Nopsajalka Jenni Kokander 10. marraskuuta 2016 196 000 9 Olli Lindholm Kalle Lamberg 17. marraskuuta 2016 124 000 10 Mariska Kiti Kokkonen 24. marraskuuta 2016 135 000 == Lähteet == == Aiheesta muualla == * Ohjelman kotisivut * Luokka:2010-luvun suomalaiset televisiosarjat Luokka:Viihdeohjelmat Luokka:Nelosen televisio-ohjelmat
Liisa Lilja

Liisa Lilja (s. 26. elokuuta 1992 Pori) on suomalainen triathlonisti ja paraurheilija. Hän edustaa Helsinki Triathlonia. Hänen valmentajansa on Tommi Martikainen. Lilja voitti EM-kultaa Kitzbühelissa 2017 ja MM-kultaa Rotterdamissa samana vuonna. Lilja on saavuttanut EM-hopeaa vuosina 2014 ja 2015. MM-kilpailuissa 2015 Lilja sijoittui neljänneksi. Hän sijoittui neljänneksi Rio de Janeiron paralympialaisissa 2016 luokan PT2 kilpailussa. Vuonna 2017 Rotterdamissa hän voitti paratriathlonin PTS2-luokan maailmanmestaruuden. Liljalla on vammaisuinnin luokan S9 naisten Suomen ennätys 50 metrin altaassa 200 metrin vapaauinnissa. Lilja menetti toisen jalkansa 8-vuotiaana luusyövän seurauksena. Lapsena sairastetun syövän ja sytostaattihoitojen myötä hänelle kehittyi munuaisvaurio. Munuaisten toiminta heikkeni vuosien aikana, kunnes vuoden 2022 marraskuussa munuaisten tila muuttui hengenvaaralliseksi. Liljan molemmat munuaiset jouduttiin poistamaan alkuvuodesta 2023. Sen seurauksena Lilja lopetti urheilu-uransa. Hän käy dialyysihoidossa neljästä viiteen kertaan viikossa. ==Lähteet== Luokka:Suomalaiset triathlonistit Luokka:Suomalaiset vammaisurheilijat Luokka:Vuonna 1992 syntyneet Luokka:Elävät henkilöt
Kiminkijärvi

Kiminkijärvi on Keski-Suomessa Viitasaarella Kimingin lähellä sijaitseva järvi. == Maantietoa == Järven pinta-ala on 96 hehtaaria, se on 1,8 kilometriä pitkä ja 800 metriä leveä. Se sijaitsee Keiteleen Kaivannonlahden perällä ja sen erottaa Keiteleestä kapea maakannas. Kannaksen yli kulkee seututie 659, jonka ali virtaa lyhyt laskuoja Kaivannonkannas. Järvellä on kartan mukaan yksi saari. Järven rantaviivan pituus on 5,3 kilometriä. == Luontoarvoja == Järven vesi on lievästi humuspitoista, mutta sen rehevyystaso on normaali.Kiiminkijärvi (sic) kalastusluvat. Kalapaikka.net. Viitattu 11.9.2016. == Vesistösuhteet == Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) järvi kuuluu. Järven vedenpinnan korkeus on 100,3 metriä mpy. == Lähteet == Luokka:Viitasaaren järvet Luokka:Viitasaaren reitti Luokka:Keiteleen keskiosan alue
Antti Latikka

Antti Latikka (s. 6. marraskuuta 1990) on suomalainen uimari ja vammaisurheilija. == Kilpailu-ura == Latikka on kilpaillut kolmissa paralympialaisissa. Hän kilpailee heikkonäköisten vammaluokassa S13. Paralympialaisissa paras matka hänellä on ollut 100 m selkäuinti, jolla hän oli Pekingissä 2008 7. sijalla, Lontoon kisoissa 2012 hän oli 8. ja Rio de Janeirossa 2016 6. sijalla. Hänellä on kolme EM- tai MM-mitalia 100 metrin sekauinnista. Seuratasolla hän edustaa Swimming Club Rovaniemeä ==Lähteet== Luokka:Vuonna 1990 syntyneet Luokka:Suomalaiset uimarit Luokka:Suomalaiset vammaisurheilijat Luokka:Elävät henkilöt
Leo Lähteenmäki (uimari)

Leo Lähteenmäki (s. 23. marraskuuta 1991) on suomalainen uimari ja vammaisurheilija. Hän edusti Suomea Rio de Janeiron paralympialaisissa 2016. Hän osallistui luokassa S9 50 m vapaauintiin (alkuerän 3.), ja 100 m vapaauintiin (alkuerän 5.). Hänellä on yksi MM-pronssi vuodelta 2013. EM- hopeaa hän on saavuttanut 2014 ja 2016. Kaikki arvokisamitalit ovat tulleet 50 metrin vapaauinnista. Hän edustaa seuratasolla Swimming Jyväskylää. ==Lähteet== Luokka:Vuonna 1991 syntyneet Luokka:Suomalaiset uimarit Luokka:Suomalaiset vammaisurheilijat Luokka:Elävät henkilöt
Juhani Kokko (voimanostaja)

Juhani Kokko (s. 30. kesäkuuta 1986) on suomalainen voimanostaja ja vammaisurheilija. Hän on edustanut Suomea kaksissa paralympialaisissa Pekingissä 2008, jolloin hän sijoittui sijalle 11 ja Rio de Janeirossa 2016, jolloin hän sijoittui kuudenneksi. Kokko kilpailee alle 59 kilogramman sarjassa ja hänen ennätyksensä on 150 kg. Hänellä on kaksi EM-pronssia vuosilta 2013 ja 2018. ==Lähteet== Luokka:Suomalaiset voimanostajat Luokka:Suomalaiset vammaisurheilijat Luokka:Vuonna 1986 syntyneet Luokka:Elävät henkilöt
Ronja Pahaoja

Ronja Pahaoja (aikaisemmin Oja, s. 31. heinäkuuta 1992) on suomalainen saavutettavuusasiantuntija ja entinen yleisurheilija ja vammaisurheilija. Pahaoja edusti Suomea Rio de Janeiron paralympialaisissa 2016. Pahaoja voitti vuoden 2018 EM-kisoissa pituushypyssä pronssia tuloksella 426 ja kultaa 100 metrin juoksussa ajalla 13,68. Hänen ennätyksensä 100 metrin juoksussa on 13,26 ja pituushypyssä 451 cm. Pahaoja edustaa Helsingin Kisa-Veikkoja. Pahaoja osallistui vuonna 2018 Linnan juhliin. Ronja Pahaoja on näkövammainen. Hän opiskelee tietojenkäsittelytiedettä Helsingin yliopistossa ja on työskennellyt tietotekniikka- ja saavutettavuusprojekteissa. ==Lähteet== ==Aiheesta muualla== * Ronja Pahaojan blogi Luokka:Vuonna 1992 syntyneet Luokka:Suomalaiset pikajuoksijat Luokka:Suomalaiset pituushyppääjät Luokka:Suomalaiset vammaisurheilijat Luokka:Suomalaiset sokeat henkilöt Luokka:Elävät henkilöt Luokka:Suomalaiset tietojenkäsittelytieteilijät
Right Now (Ile Kallio Big Rock Bandin albumi)

__NOTOC__ Right Now on Ile Kallio Big Rock Bandin toinen studioalbumi, joka julkaistiin 2. syyskuuta 2016 levymerkillä Sony Music Entertainment. Albumi nousi julkaisuviikollaan Suomen virallisen listan sijalle 12. Albumilta julkaistiin kaksi singleä, joista ensimmäinen ”I Feel Love” ilmestyi 29. huhtikuuta, ja siitä kuvattiin myös musiikkivideo. Toinen single ”Right Now” julkaistiin 12. elokuuta. == Kappaleet == # # # # # # # # # # # == Lähteet == Luokka:Vuoden 2016 albumit Luokka:Ile Kallion albumit
Rokokoo Computer

Rokokoo Computer on Tommi Liimatan kolmas sooloalbumi. Se julkaistiin 9. syyskuuta 2016 levymerkillä Diu Dau Records.Rokokoo Computer @ absoluuttinennollapiste.fi Edellisten kahden albumin tapaan sen kannessa on artistin maalaama omakuva ja takakannessa taiteilijan mökkilaiturilla otettu alastonkuva. Albumin tekemisen aikaan Liimatta piti Facebookissa studiopäiväkirjaa. Albumi debytoi Suomen virallisen listan sijalla 43. Albumin kappaleista 3 ensimmäistä ja viimeistä on äänittäjä Jani Viitasen tuottamia ja näistä viidessä Liimatta soittaa kaikki instrumentit. Albumin kuusi keskimmäistä kappaletta puolestaan on The Hot Contents -nimellä soittavien Rovaniemi-taustaisten muusikoiden kanssa tehtyjä. Levyn miksaajana ja tuottajana toimi kitaristi Marko Ylianttila ja basistina toimi myös edellisellä soololevyllä mukana ollut Marko Kantola. Tommi Liimatan mukaan hänellä levyn teossa menetelmänä oli, että soittajat opettelivat ensin kappaleiden melodiat täsmälleen hänen haluamallaan tavalla, jonka jälkeen hän antoi miksaajalle ja soittajille vapaat kädet. Kappaleesta ”Pioppi” kuvattiin musiikkivideo. Albumi ylsi Soundin toimittajien ”Vuoden 2016 parhaat kotimaiset levyt top-20” -listan sijalle 19. == Kappaleet == Kaikki kappaleet säveltänyt ja sanoittanut Tommi Liimatta. 1-3, 10 ja 11 sovittanut Liimatta ja Viitanen, 4-9 sovittanut Ylianttila, Kantola ja Krutsin sekä 12 sovittanut Liimatta ja Kantola. ;Tommi Liimatta # # # ;Tommi Liimatta & The Hot Contents # * # # # # # ;Tommi Liimatta # * # # == Kokoonpano == * Tommi Liimatta – laulu; kaikki soittimet (kappaleet 1–3 ja 10–11) * Marko Ylianttila – kitara, taustalaulu (kappaleet 4–9) * Marko Kantola – basso, kosketinsoittimet ja taustalaulu (kappaleet 2, 4–9 ja 12) * Tomi Krutsin – rummut (kappaleet 4–9) \+ * Jani Viitanen – äänittäjä (kappaleet 1-3 ja 10-12), rumpukone (kappale 2), vocoder ja urut (kappale 11) == Arvostelut == * Desibeli.net: Tommi Liimatta: Rokokoo Computer Viitattu 10.10.2022. * Soundi: Tommi Liimatan kymmenen vuoden jälkipyykki Viitattu 10.10.2022. == Lähteet == Luokka:Tommi Liimatan albumit Luokka:Suomalaiset pop rock -albumit Luokka:Vuoden 2016 albumit
Roc Nation

Roc Nation LLC on rap-artisti Shawn ”Jay Z” Carterin vuonna 2008 perustama viihdeyhtiö, jolla on toimistoja New Yorkissa, Los Angelesissa ja Lontoossa. Roc Nationin alaisuudessa toimivat muun muassa levy-yhtiö ja elokuva- ja tv- tuotantoyhtiö. Levy-yhtiö on koti muun muassa Jay Z:lle, Big Seanille, Fabolousille, Rihannalle ja Kanye Westille.ROC NATION About Page ROC NATION Artists Lisäksi se on yhteistyössä Universal Music Groupin kanssa. Roc Nationilla on myös tytäryhtiö Roc Nation Sports, joka perustettiin vuonna 2013. ==Lähteet== Luokka:Yhdysvaltalaiset levy-yhtiöt
Hatlon

Hatlonin maakunta (; ) on ylimmän tason hallinnollinen alue Tadžikistanin lounaisosassa Keski-Aasiassa. Se rajoittuu etelässä Afganistaniin ja lännessä Uzbekistaniin. Pohjoisessa naapurina Hatlonin naapurina on Tadžikistanin erityisalue (keskushallinnon suoraan ohjaamat piirit) ja idässä Vuoristo- Badahšanin autonominen alue. Hatlonin pääkaupunki on Qurgonteppa. Maakunnan pinta-ala on 24 600 neliökilometriä, mikä on 17,3 prosenttia koko Tadžikistanin pinta-alasta. Maan tilastokeskus arvioi maakunnan väkiluvuksi 3,048 miljoonaa (2016). Tämä on 35,6 prosenttia koko tasavallan väestöstä. Hatlonin maakunta jakautuu 4 kaupunkialueeseen ja 24 piiriin (; ). Maakunnassa oli myös 21 taajamaa ja 133 kylää. Maakunnan asutuskeskuksista väkirikkaimmat ovat Qurgonteppa (105 400 as., 2016), Kulob (102 400 as.), Jovon (kaupunkimainen taajama, 34 200 as.) ja Norak (29 100 as.). ==Lähteet== ==Aiheesta muualla== * * Luokka:Tadžikistanin alueet
Sukupuolten edustus pörssiyhtiöiden hallituksissa

Sukupuolten edustus pörssiyhtiöiden hallituksissa viittaa miesten ja naisten hallussa olevien hallituspaikkojen osuuksiin tietyssä pörssiyhtiöjoukossa. Usein käytetty mittari sukupuolten edustukselle on naisten hallituspaikkojen prosenttiosuus kaikista hallituspaikoista. Vuonna 2015 Suomessa oli Euroopan unionin jäsenmaiden vertailussa keskimääräistä enemmän naisia suurten pörssiyhtiöiden hallituksissa: Suomessa naisten osuus oli 30 % ja EU:ssa keskimäärin 21 %. Kaikissa suomalaisissa pörssiyhtiöissä naisten hallituspaikkojen osuus oli keskimäärin 24 %. ==Katso myös== * Sukupuolten tasa-arvo ==Lähteet== ==Aiheesta muualla== * * Luokka:Sijoittaminen
Jagged Alliance 2

Jagged Alliance 2 on Sir-Techin julkaisema taktinen roolipeli, joka on julkaistu vuonna Windowsille. Peli sijoittuu fiktiiviseen Arulcon saarivaltioon, jota johtaa diktaattorimaisin ottein kuningatar Deidranna. Pelaaja johtaa palkkasoturijoukkoa, jonka entinen hallitsija palkkasi suorittamaan vallankumousta. Arvosteluissa peli menestyi erinomaisesti. == Juoni == Jagged Alliance 2:n tapahtumat sijoittuvat kuvitteelliseen Arulco- nimiseen saarivaltioon, jota johti 1980-luvun loppuun asti vaaleilla valittu kuningas. Vuoden 1988 vaaleissa ehdolla ollut Enrico Chivaldori otti vaimokseen romanialaisen Deidranna Reitmanin nostaakseen kannatustaan ja voitti vaalin. Vallanhimoinen Deidranna kuitenkin lavasti Chivaldorin syylliseksi isänsä murhaan, mistä syystä hän joutui lavastamaan kuolemansa ja pakenemaan maasta.Jagged Alliance 2 == Vastaanotto == Arvosteluissa pelin vahvuuksina pidettiin hyvää pelattavuutta ja hauskan persoonallisia palkkasotureita. Huonona puolena mainittiin kuinka hahmot kestävät epärealistisen monta pääosumaa toimintakuntoisina ja kaatuneilta vihollisilta saa vain harvoin näiden käyttämiä aseita. == Lähteet == == Aiheesta muualla == * Luokka:Amiga-pelit Luokka:Vuoden 1999 videopelit Luokka:Linux-pelit Luokka:Taktiset roolipelit Luokka:Windows-pelit Luokka:Vuoropohjaiset strategiapelit
Hiệp Hòa

Hiệp Hòa oli Vietnamin Nguyễn-dynastian kuudes keisari. Hän hallitsi maata neljän kuukauden ajan vuonna 1883. Hiệp Hòa nousi keisariksi sen jälkeen kun hänen veljenpoikansa Dục Đức oli syrjäytetty valtaistuimelta kolmen päivän vallassaolon jälkeen. Valtionhoitajina toimineet mandariinit Nguyễn Văn Tường ja Tôn Thất Thuyết päättivät kruunata keisariksi Hiệp Hòan. Tämä tiesi kuitenkin mandariinien osallisuuden Dục Đức'in syrjäyttämisessä ja kuolemassa, eikä halunnut olla Tường'n ja Thuyết'n kanssa missään tekemisissä. Hiệp Hòa suostui kuitenkin ottamaan keisarinviran vastaan keisari Tự Đức'n lesken, Tu Dun saatua hänet suostumaan. Hiệp Hòa kruunattiin keisariksi heinäkuun 31. 1883. Elokuussa 1883 ranskalainen amiraali Courbet pommitti joukkoineen Huếta ja taistelun jälkeen ranskalaiset pakottivat Hiệp Hòaa suostumaan sopimukseen, jossa Vietnam alistetaan Ranskan protektoraatiksi. Keisarin tekemä sopimus suututti valtionhoitajina toimineet mandariinit ja Hiệp Hòa pidätettiin. Tuomioistuin päätti että Hiệp Hòa oli tuhlannut valtion rahoja välittämättä valtionhoitajien neuvoista, ja solminut epäedullisen sopimuksen ulkomaalaisten kanssa. Sitä ei otettu syytöksissä huomioon, että keisari oli solminut sopimuksen pakon edessä, ja että mikäli hän olisi kieltäytynyt edessä olisi ollut sota eurooppalaista siirtomaavaltaa vastaan, mikä olisi tietänyt vietnamilaisille varmaa tuhoa. Hiệp Hòa tuomittiin tekemään itsemurha myrkkyä ottamalla, ja hän kuoli marraskuussa 1883. Myös ne, jotka olivat lojaaleja keisarille, murhattiin. == Lähteet == Luokka:Nguyễn-dynastia Luokka:Vietnamin keisarit
Irondequoit

Irondequoit [ᵻˈrɒndəkɔɪt] on kunta New Yorkin osavaltion luoteisosassa Yhdysvalloissa Ontariojärven etelärannalla. Se kuuluu Monroen piirikuntaan ja on New Yorkin osavaltion kolmanneksi suurimman kaupungin Rochesterin koillinen esikunta. Vuoden 2010 väestönlaskennassa Irondequoitin asukasluku oli 51 692\. Kaupungin intiaanikielinen nimi tarkoittaa paikkaa, jossa maa ja vesi kohtaavat. Kaupungin länsirajan muodostaa Ontariojärveen laskeva Genesee-joki, itärajan kapea ja syvä Irondequoitin lahti ja etelässä kaupunki rajoittuu Rochesteriin.About Irondequoit , Irondequoitin kaupunki. Viitattu 12.9.2016. ==Lähteet== ==Aiheesta muualla== Luokka:New Yorkin kunnat
Ihan kuin ihmiset

Ihan kuin ihmiset on Nelonen-kanavalla alkanut Anni Hautalan juontama viihdeohjelma. Ohjelman jokaisessa jaksossa nähdään kaksi joukkuetta, jotka koostuvat suomalaisista julkisuuden henkilöistä. Joukkueiden kapteeneina toimivat Paula Noronen ja Riku Nieminen. Ohjelmassa nähdään BBC- videopalvelussa olevia eläinaiheisia videoita, joihin liittyen joukkueet joutuvat kysymysten äärellä vastaamaan.Anni Hautala juontaa Ihan kuin ihmiset -uutuusohjelman, vaikiopanelisteina Paula Noronen ja Riku Nieminen == Jaksot == Jakso Paula Norosen joukkue Riku Niemisen joukkue Voittaja Ensiesitys 1\. Sampo Marjomaa Jenni Kokander Paulan joukkue 4. syyskuuta 2016 2\. Reino Nordin Ilari Johansson Rikun joukkue 11. syyskuuta 2016 3\. Jethro Rostedt Sanna Stellan Paulan joukkue 18. syyskuuta 2016 == Lähteet == Luokka:2010-luvun suomalaiset kilpailuohjelmat Luokka:MTV3:n televisio- ohjelmat Luokka:Viihdeohjelmat
Yhdysvaltain avoin tennisturnaus 2015 – miesten nelinpeli

Bob Bryan ja Mike Bryan olivat puolustava mestaripari, mutta he hävisivät Steve Johnsonille ja Sam Querreylle 1. kierroksella. Pierre-Hugues Herbert ja Nicolas Mahut voittivat turnauksen, päihittällä loppuottelussa Jamie Murrayn ja John Peersin. == Sijoitetut pelaajat == # Bob Bryan / Mike Bryan (1. kierros) # Ivan Dodig / Marcelo Melo (1. kierros) # Jean-Julien Rojer / Horia Tecău (puolivälierät) # Marcin Matkowski / Nenad Zimonjić (puolivälierät) # Simone Bolelli / Fabio Fognini (1. kierros) # Rohan Bopanna / Florin Mergea (puolivälierät) # Marcel Granollers / Marc López (3. kierros) # Jamie Murray / John Peers (loppuottelu) # Daniel Nestor / Édouard Roger-Vasselin (3. kierros) # Alexander Peya / Bruno Soares (1. kierros) # Vasek Pospisil / Jack Sock (1. kierros) # Pierre-Hugues Herbert / Nicolas Mahut (mestarit) # Pablo Cuevas / David Marrero (1. kierros) # Juan Sebastián Cabal / Robert Farah (2. kierros) # Raven Klaasen / Rajeev Ram (3. kierros) # Feliciano López / Maks Mirny (1. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ===Kaavion alaosa=== ====Lohko 3==== ====Lohko 4==== == Lähteet == *Main Draw Luokka:Yhdysvaltain avoin tennisturnaus 2015
Gilles Bourdos

Gilles Bourdos (s. 28. marraskuuta 1963 Nizza, Ranska) on ranskalainen elokuvaohjaaja, käsikirjoittaja ja tuottaja. Hän tekee tunnelmallisia elokuvia, joissa hän käyttää hankalia aiheita vahvasti esteettisen kuvaston vastapainona. Hän on ollut perustamassa ranskalaista tuotantoyhtiötä Persona Filmsiä, joka on tuottanut useimmat hänen ensimmäisistä elokuvistaan.Unifrance.orgAvoir-alire.com Bourdos tekee usein yhteistyötä elokuvantekijä Michel Spinosan, kuvaaja Mark Lee Ping Binin ja muusikko Alexandre Desplatin kanssa. ==Elämä ja ura== Cannesin elokuvajuhlilla 1998 esitettiin Bourdosin ensimmäinen pitkä elokuva Disparus (1998), joka on poliittinen trilleri ja kolmiodraama surrealistien ajan Pariisissa 1938.Gilles Bourdos redonne corps A, L’Humanité Hänen toinen, kriitikkojen kiittämä, pitkä elokuvansa Inquietudes (2003) perustuu Ruth Rendellin romaaniin A Sight for Sore Eyes, jossa pääosia näyttelevät Gregoire Colin ja Julie Ordon.Mecaniquefilmique.com Cinema.fluctuat.net Hänen ensimmäinen englanninkielinen elokuvansa oli Afterwards (2008), ja siinä näyttelevät Evangeline Lilly, John Malkovich ja Romain Duris, ja se perustuu ranskalaiseen Guillaume Musson bestselleriin Et Après....Madmoizelle.com vh1.com Laajalti kiitosta saanut elokuva Renoir (2012) kilpaili sarjassa Un Certain Regard vuoden Cannesin elokuvajuhlilla 2012. Elokuva kertoo Andree Heuschlingista eli Catherine Hesslingistä, joka oli impressionistitaiteilija Pierre-Auguste Renoirin viimeinen malli ja hänen poikansa, elokuvaohjaaja Jean Renoirin elokuvien ensimmäinen näyttelijä. Tarinan tapahtumapakka on Etelä-Ranska ensimmäisen maailmansodan aikana. Pääosissa näyttelevät Michel Bouquet, Christa Theret ja Vincent Rottiers. Renoir oli Ranskan ehdokas Parhaan vieraskielisen elokuvan Oscar-palkinnon saajaksi Oscar-gaalassa 2014 mutta ei valittu varsinaiseksi ehdokkaaksi. ==Filmografia== === Ohjaaja === * Disparus 1998 * Inquiétudes 2003 * Afterwards (Myöhemmin) 2008Myöhemmin, Leffatykki. Viitattu 14.8.2023 * Renoir 2012 * Espèces menacées 2016 === Käsikirjoittaja === * Emmène-moi, ohjaus Michel Spinosa 1995 * Disparus 1998 * Inquiétudes 2003 * Afterwards (Myöhemmin) 2008 * Espèces menacées 2016 == Lähteet == == Aiheesta muualla == * * The Rendez-vouz with French cinema series, New York Times * Renoir-elokuvan arvostelu * Hollywood Reporter * Cannes Film Festival Cannesin elokuvajuhlat Luokka:Ranskalaiset elokuvaohjaajat Luokka:Elävät henkilöt Luokka:Ranskalaiset käsikirjoittajat Luokka:Vuonna 1963 syntyneet Luokka:Ranskalaiset elokuvatuottajat
Lombardian ympäriajo 2016

Lombardian ympäriajo 2016 oli järjestyksessään 110. maantiepyöräilyn Lombardian ympäriajo. UCI World Touriin kuulunut kilpailu järjestettiin 240 kilometrin reitillä Comosta Bergamoon 1. lokakuuta 2016. Esteban Chaves voitti kilpailun kukistettuaan loppukirissä irtiottokumppaninsa Diego Rosan ja Rigoberto Uranin. Hänestä tuli ensimmäinen kolumbialainen pyöräilyn monumentin voittaja. == Osallistuneet joukkueet == == Lopputulokset == ==Lähteet== * Luokka:Lombardian ympäriajo Luokka:Pyöräilykausi 2016
Kiến Phúc

Kiến Phúc oli Vietnamin Nguyễn-dynastian seitsemäs keisari. Hän toimi keisarina seitsemän kuukautta, vuosina 1883–1884. Kiến Phúc oli edellisen keisari Hiệp Hòan veljenpoika, ja keisari Tự Đứcn adoptiolapsi. Kun keisari Hiệp Hòa oli syrjäytetty vallasta ja surmattu, maan tuomioistuin kruunasi keisariksi 15-vuotiaan Kiến Phúcin. Ranskalaiset eivät hyväksyneet Kiến Phúcin kruunausta uudeksi keisariksi, sillä siirtomaahallintoa ei ollut kuultu uuden keisarin valinnassa. Kuitenkaan keisari Hiệp Hòan ja ranskalaisten tekemä sopimus ei antanut ranskalaisille oikeutta puuttua Vietnamin kruununperimysjärjestykseen. Vastaavasti vietnamilaiset valtionhoitajat katsoivat, että Hiệp Hòa oli kuollut, eikä sopimus enää pätenyt. Ranskalaisia tämä ei liikuttanut, sillä he syyttivät valtionhoitajia Hiệp Hòan kuolemasta. Valtionhoitajille selvisi kuitenkin nopeasti siirtomaavallan sotilaallinen vahvuus, ja he pyysivät ranskalaisia tunnustamaan Kiến Phúcin uudeksi keisariksi. Kiến Phúc osoitti lyhyen vallassaolonsa aikana, että hänessä oli ainesta vahvaksi keisariksi. Hän oli kuitenkin ollut koko ikänsä sairaalloinen, ja hänen toimintaansa rajoittivat myös korruptoituneet mandariinit Nguyễn Văn Tường ja Tôn Thất Thuyết, jotka toimivat valtionhoitajina. Todellista valtaa käytti keisarin adoptioäiti Học phi, jolla oli salainen suhde valtionhoitaja Tường'n kanssa. Kun keisari Kiến Phúc sai tämän selville, hän uhkasi teloituttaa heidät tervehdyttyään. Valtionhoitajat eivät antaneet keisarille tätä mahdollisuutta, ja Học phi myrkytti keisarin laittamalla myrkkyä tämän lääkkeiden joukkoon. Kiến Phúc kuoli elokuussa 1884. == Lähteet == Luokka:Nguyễn-dynastia Luokka:Vietnamin keisarit
Anka Pogačnik

Anka Pogačnik (s. 23. joulukuuta 1991) on slovenialainen judoka, kolminkertainen EM-mitalisti. Pogačnik kuului Slovenian joukkueeseen, joka saavutti joukkuekilpailussa pronssia Montpellier’n EM-kilpailuissa 2014 ja Bakun Euroopan kisoissa 2015. Hän saavutti 70 kg:n painoluokassa EM-pronssia Sofiassa 2022. Hän sijoittui EM-kilpailuissa samassa sarjassa seitsemänneksi Budapestissa 2013, Tel Avivissa 2018, Prahassa 2020 ja Lissabonissa 2021. Pogačnik saavutti Mersinin Välimeren kilpailuissa 2013 pronssia 70 kg:n sarjassa. Hän sai samassa painoluokassa hopeaa alle 23-vuotiaiden EM- kilpailuissa 2011. Hän saavutti sotilaiden MM-pronssia 2018. Maailmancupeissa ja Continental Open -kilpailuissa hän on saavuttanut viisi turnausvoittoa, neljä kakkossijaa ja viisi kolmossijaa. IJF World Tourin kilpailuista hänellä on kaksi voittoa, yksi kakkossija ja kolme kolmossijaa. Hän on voittanut aikuisten sarjassa yhdeksän Slovenian-mestaruutta. == Lähteet == Luokka:Slovenialaiset judokat Luokka:Vuonna 1991 syntyneet Luokka:Elävät henkilöt
Langston Hughes

James Mercer Langston HughesLangston Hughes Academy of American Poets (1. helmikuuta 1902 Joplin, Missouri, Yhdysvallat – 22. toukokuuta 1967 New York, New York, YhdysvallatHughes, Langston, Kirjasampo, viitattu 6.5.2021) oli yhdysvaltalainen runoilija ja kansalaisaktivisti. Hänet tunnetaan erityisesti yhtenä 1920-luvulla New Yorkin Harlemin kaupungiosassa syntyneen Harlemin renessanssin -liikkeen johtohahmoista. Hughes syntyi Missourissa ja opiskeli Clevelandin osavaltionyliopistossa Ohiossa. Hän opetti englantia Meksikossa ja toimi bussinkuljettajana, merimiehenä ja tarjoilijana, kunnes asettui New Yorkiin toimimaan vapaana kirjailijana. Hughesin monipuolinen tuotanto käsittää runoja, novelleja, lastenkirjoja, oopperalibrettoja ja näytelmiä. Lisäksi hän kirjoitti esseitä ja kolumneja lukuisiin kulttuuri- ja sanomalehtiin. Poliittisilta näkemyksiltään Hughes oli lähellä kommunismia vaikka ei ollutkaan puolueen jäsen. 1930-luvun alussa hän kävi Neuvostoliitossa usean muun afrikkalais-amerikkalaisen kulttuurihahmon kanssa ja toimi vuosina 1937–1938 sotakirjeenvaihtajana Espanjan sisällissodassa. Brittiläinen Isaac Julien on ohjannut 1989 valmistuneen dokumenttielokuvan Langstonin jäljillä (Looking for Langston, A Meditation on Langston Hughes and the Harlem Revolution). Se kuvaa Langstonin ja muiden mustien homoseksuaalitaiteilijoiden elämää Yhdysvalloissa. ==Suomennettuja runoja== ;LähdeHughes, Langston, Linkki maailman runouteen, runotietokanta, Lahden kaupunginkirjasto. Päivitetty 19.3.2021, viitattu 6.5.2021 * Julkaisussa Punalippu: Karjalan ASNT:n kirjailijaliiton kaunokirjallinen ja yhteiskunnallis-poliittinen aikakausjulkaisu 1974; nro 3; Hughesin runot suomentanut Nikolai Laine. ** Aamulla ** Demokratia ** Epilogi ** Etelä ** Haluan nähdä ** Kun ei lykästä ** Me kyntäjät ** Neekerilaulu: Alkusanoiksi ** Neekeritytön laulu ** Puku ** Viisaus * Julkaisussa Kiilan albumi V; Helsinki: Kansankulttuuri 1948; Hughesin runot suomentanut Karin Alm ** Aurinkolaulu ** Kehtolaulu mustalle äidille ** Kun kasvoin suureksi ** Leveä virta ** Neekeri * Brita Polttila, Surua seuraa ilo: runoja, suomennoksia, Helsinki: Tammi 1970 ** Karuselli ** Myös minä ** Neekeri puhuu virroist * Maailman runosydän toim. Hannu Tarmio; Janne Tarmio, WSOY Helsinki 1998 ISBN 951-0-22134-1 ** Harlem, suom. Hannu Tarmio ** Valinnan perusteet, suom. Kai Nieminen == Lähteet == == Aiheesta muualla == Luokka:Yhdysvaltalaiset runoilijat Luokka:Yhdysvaltalaiset näytelmäkirjailijat Luokka:Yhdysvaltalaiset sotakirjeenvaihtajat Luokka:Afroamerikkalaiset Luokka:Vuonna 1902 syntyneet Luokka:Vuonna 1967 kuolleet
Hjalmar Sankari

Aate Hjalmar Sankari (k. maaliskuu 1938 Caspe, Espanja) oli amerikansuomalainen toimittaja, joka osallistui vapaaehtoisena Espanjan sisällissotaan. Sankari asui aluksi Minnesotan osavaltion Carltonissa ja myöhemmin New Yorkissa ja työskenteli toimittajana suomenkielisissä Työmies- ja Eteenpäin-sanomalehdissä. Yhdysvaltain kommunistiseen puolueeseen hän liittyi vuonna 1926. == Espanjan sisällissota == Toukokuussa 1937 Sankari lähti vapaaehtoisena Espanjan sisällissotaan. Hän matkusti ensin Ranskaan, jossa hän nousi 29. toukokuuta Marseillessa noin 250 vapaaehtoista kohti Espanjaa kuljettaneeseen Ciudad De Barcelona -alukseen. Seuraavana päivänä italialainen sukellusvene torpedoi laivan Malgrat de Marin kaupungin edustalla Barcelonan pohjoispuolella, jolloin arviolta 65 miestä hukkui. Uimataidoton Sankari onnistui kuitenkin pelastautumaan maihin kahden amerikkalaisen avustamana. Perille päästyään Sankari liittyi kansainvälisten prikaatien pohjoisamerikkalaisista vapaaehtoisista koottuun Mackenzie-Papineau- pataljoonaan, jossa hän taisteli konekiväärikomppaniassa ylikersantin arvoisena. Sankari kaatui maaliskuussa 1938 Aragoniassa sijaitsevan Caspen kaupungin lähistöllä, kun hänen ryhmänsä oli joutunut eroon pääjoukoista ja jäänyt vihollisen saartamaksi. Samassa yhteydessä kaatui myös toinen amerikansuomalainen Aarne Mynttinen. Espanjassa Lahtinen tapasi myös sotakirjeenvaihtajana toimineen amerikkalaisen kirjailijan Langston Hughesin, joka kirjoitti hänestä tammikuussa 1938 Baltimore Afro-American -lehdessä ilmestyneessä esseessään. (Google Books) (Google Books) == Lähteet == Luokka:Suomalaiset toimittajat Luokka:Suomalaiset kommunistit Luokka:Espanjan sisällissodan sotilaat Luokka:Suomalaiset sotilaat Luokka:Yhdysvaltalaiset sotilaat Luokka:Amerikansuomalaiset henkilöt Luokka:Syntymävuosi puuttuu Luokka:Vuonna 1938 kuolleet
Hyvät naiset ja herrat

Hyvät naiset ja herrat on vuonna 2008 MTV3-kanavalla esitetty humoristinen keskusteluohjelma, jossa ideana oli tarkoitus keskustella miesten ja naisten välisistä eroista. Juontajana toimi Miika Nousiainen ja panelisteina Ilari Johansson, Jaakko Saariluoma, Mari Perankoski ja Minna Koskela.Mars ja Venus taas tukkanuottasilla == Jaksot == === Ensimmäinen tuotantokausi === Jakso Vieraat Ensiesitys 1\. Hanna-Riikka Siitonen Janne Virtanen 10. huhtikuuta 2008 2\. Roman Schatz Miitta Sorvali 17. huhtikuuta 2008 3\. Keith Armstrong Arja Koriseva 24. huhtikuuta 2008 4\. Mikko Kouki Niina Repo 1. toukokuuta 2008 5\. Jone Nikula Wilma Schlizewski 8. toukokuuta 2008 6\. Sami Kuronen Heli Roiha 15. toukokuuta 2008 7\. Juha Veijonen Maria Veitola 22. toukokuuta 2008 8\. Mato Valtonen Ilona Rauhala 29. toukokuuta 2008 9\. Tapio Liinoja Miia Nuutila 5. kesäkuuta 2008 10\. Herra Ylppö Sinikka Sokka 12. kesäkuuta 2008 === Toinen tuotantokausi === Jakso Vieraat Ensiesitys 1\. Satu Taiveaho Antti Kaikkonen 6. syyskuuta 2008 2\. Pentti Hietanen Vappu Pimiä 13. syyskuuta 2008 3\. Ile Kallio Kaija Kärkinen 20. syyskuuta 2008 4\. Mikko Kuustonen Jenni Pääskysaari 27. syyskuuta 2008 5\. Ville Myllyrinne Johanna Vuoksenmaa 4. lokakuuta 2008 6\. Bettina Sågbom-Ek Sakari Kuosmanen 11. lokakuuta 2008 7\. Maria Sid Reino Nordin 18. lokakuuta 2008 8\. Nicke Lignell Raakel Lignell 25. lokakuuta 2008 9\. Kristiina Komulainen Petteri Ahomaa 1. marraskuuta 2008 10\. Rosa Meriläinen Frederik 8. marraskuuta 2008 11\. Päivi Storgård Toni Wirtanen 15. marraskuuta 2008 12\. Maarit Hurmerinta Eppu Salminen 22. marraskuuta 2008 13\. Eija Vilpas Olli Saarela 29. marraskuuta 2008 == Lähteet == Luokka:2000-vuosikymmenen suomalaiset keskusteluohjelmat Luokka:Viihdeohjelmat Luokka:MTV3:n televisio- ohjelmat
Neville

Neville -nimisiä henkilöitä ovat: == Neville sukunimenä == * Neville, englantilainen aatelissuku * Aaron Neville (s. 1941), yhdysvaltalainen rhythm and blues- ja soul-laulaja, The Neville Brothers -yhtyeen jäsen * Anne Neville (1456–1485), Englannin kuningatar, Rikhard III:n puoliso * Cecily Neville (1415–1495), Richard Plantagenetin puoliso, Englannin kuningaiden Edvard IV:n ja Rikhard III:n äiti * David Neville (s. 1984), yhdysvaltalainen pikajuoksija ja olympiavoittaja * Emily Cheney Neville (1919–1997), yhdysvaltalainen kirjailija * Gary Neville (s. 1975), englantilainen jalkapalloilija * George Neville (n. 1432–1476), Yorkin arkkipiispa * John Neville (1925–2011), brittiläinen näyttelijä * John Neville, 1. Montagun markiisi (k. 1471), englantilainen aatelinen * Katherine Neville (s. 1945), yhdysvaltalainen kirjailija * Phil Neville (s. 1977), englantilainen jalkapalloilija * Ralph Neville (k. 1244), Chichesterin piispa ja Englannin lordikansleri * Richard Neville (1428–1471), 16. Warvickin jaarli, englantilainen armeijan komentaja == Neville etunimenä == * Neville Brand (1920–1992), yhdysvaltalainen näyttelijä * Neville Brody (s. 1957), englantilainen graafinen suunnittelija, typografi ja kirjainmuotoilija * Neville Bulwer-Lytton (1879–1951), brittiläinen sotilas, jeu de paumen pelaaja ja taidemaalari * Neville Chamberlain (1869–1940), brittiläinen poliitikko, Yhdistyneen kuningaskunnan pääministeri 1937–1940 * Neville Bowles Chamberlain (1820–1902), brittiläinen sotamarsalkka * Neville Hall (s. 1962), uusiseelantilainen säveltäjä * Neville Hayes (s. 1943), australialainen uimari * Neville Lederle (1938–2019), eteläafrikkalainen Formula 1 -kuljettaja * Neville Marriner (s. 1924–2016), brittiläinen kapellimestari ja viulisti * Neville O'Riley Livingston, Bunny Wailer (s. 1947), jamaikalainen reggaemuusikko * Neville Southall (s. 1958), walesilainen jalkapallomaalivahti == Kuvitteellisia henkilöitä == * Neville Longbottom, J. K. ROwlingin kirjasarjassa Harry Potter
Etorofu-luokka

Etorofu-luokka () oli keisarillisen Japanin laivaston 14 saattajan muodostama alusluokka toisessa maailmansodassa. == Alukset == Etorofu-luokan saattajatEtorofu Nimi Telakka Kölinlasku Vesille Valmis Kohtalo Etorofu Hitachi Zōsen, Sakurajima 23. maaliskuuta 1942 29. tammikuuta 1943 15. toukokuuta 1943 poistettu 5. lokakuuta 1945 Yhdysvalloille 5. elokuuta 1947 Oki Uraga Dock Company 27. helmikuuta 1942 20. lokakuuta 1942 28. maaliskuuta 1943 poistettu 20. marraskuuta 1945 Kiinalle 1947 Sado Nihon Kōkan, Tsurumi 21. helmikuuta 1942 28. marraskuuta 1942 27. maaliskuuta 1943 upotettu 22. elokuuta 1944 Matsuwa Mitsui Engineering & Shipbuilding, Tamano 20. helmikuuta 1942 13. marraskuuta 1942 23. maaliskuuta 1943 upotettu 22. elokuuta 1944 Fukae Uraga Dock Company 30. lokakuuta 1942 2. huhtikuuta 1943 28. kesäkuuta 1943 poistettu 5. lokakuuta 1945 Britannialle 1947 Tsushima Nihon Kōkan 20. kesäkuuta 1942 20. maaliskuuta 1943 28. heinäkuuta 1943 poistettu 5. lokakuuta 1945 Kiinalle 1947 Mutsure Hitachi Zōsen 25. heinäkuuta 1942 10. huhtikuuta 1943 31. heinäkuuta 1943 upotettu 2. syyskuuta 1943 Wakamiya Mitsui 16. heinäkuuta 1942 19. huhtikuuta 1943 10. elokuuta 1943 upotettu 23. marraskuuta 1943 Kanju Uraga Dock Company 8. huhtikuuta 1943 7. elokuuta 1943 30. lokakuuta 1943 upotettu 15. elokuuta 1945 Hirato Hitachi Zōsen 2. marraskuuta 1942 30. kesäkuuta 1943 28. syyskuuta 1943 upotettu 12. syyskuuta 1944 Amakusa Hitachi Zōsen 5. huhtikuuta 1943 31. syyskuuta 1943 20. marraskuuta 1943 upotettu 9. elokuuta 1945 Manju Mitsui 15. helmikuuta 1943 31. heinäkuuta 1943 30. marraskuuta 1943 romutettu 1946 Kasado Uraga Dock Company 10. elokuuta 1943 9. joulukuuta 1943 27. helmikuuta 1944 poistettu 30. marraskuuta 1945 Iki Mitsui 2. toukokuuta 1942 5. helmikuuta 1943 31. toukokuuta 1943 upotettu 24. toukokuuta 1944 ==Lähteet== * === Viitteet === *
M/S AIDAblu

M/S AIDAblu on saksalais-amerikkalaisen AIDA Cruises -varustamon Sphinx-luokan risteilyalus. Laiva rakennettiin Saksan Papenburgissa Meyer Werftin telakalla vuonna 2010. Aluksen pituus on 253,3 metriä, leveys 32,2 metriä ja suurin syväys 7,3 metriä. Laivan koneet tuottavat 36 000 kilowatin tehon ja 21 solmun enimmäisnopeuden. AIDAblun sisaralukset ovat AIDAbella, AIDAdiva, AIDAluna, AIDAmar, AIDAsol ja AIDAstella. == Käyttöhistoria == AIDAblu tilattiin 1. heinäkuuta 2006. Se on neljäs seitsemästä rakennetusta Sphinx-luokan risteilijästä. Alus toimitettiin omistajalleen 4. helmikuuta 2010. == Lähteet == == Aiheesta muualla == AIDAblu
Renoir (elokuva)

Renoir on Gilles Bourdos’n ohjaama elokuva vuodelta 2012. Elokuvan aiheena on ranskalainen taidemaalari August Renoir. Elokuva esitettiin Cannesin elokuvajuhlilla 2012 Un certain regard -sarjan päätöstilaisuudessa, ja varsinaisen ensi-iltansa se sai Ranskassa 2013. == Lähteet == == Aiheesta muualla == * Luokka:Vuoden 2012 ranskalaiset elokuvat Luokka:Elämäkertaelokuvat
Bajram Nebihi

Bajram Nebihi (s. 5. elokuuta 1988 Titova Mitrovica, Jugoslavian SLT) on saksalainen jalkapalloilija. Hän edustaa Veikkausliigassa pelaavaa FC Inter Turkua. Kosovossa syntynyt Nebihi pelasi juniorivuotensa Saksassa edustaen FC Grün-Weiss Ingolstadtia (1996–2000), TSV Ingolstadt-Nordia (2000–2002), Ingolstadtia (2002–2005) ja Jahn Regensburgia (2005–2006). Miesten tasolla hän aloitti uransa neljänneksi korkeimmalla sarjatasolla Bayernligassa pelanneessa Aindlingissa kaudella 2006–2007. Kaudella 2007–2008 Nebihi edusti 2. Bundesliigassa pelaavaa Augsburgia pelaamatta kuitenkaan sarjaotteluita. Kaudella 2008–2009 Nebihi edusti iranilaista Zob Ahan Esfahania. Kaudella 2009–2010 hän pelasi 16 ottelua 3. Ligassa edustaen Wacker Burghausenia. Nebihi oli ilman seuraa lähes koko syyskauden 2010. Joulukuusta 2010 helmikuuhun 2011 hän edusti turkkilaista Bursasporia pelaamatta sarjaotteluita. Helmikuusta syyskuuhun Nebihi oli taas seuratta. Kaudella 2011–2012 Nebihi edusti Saksan alasarjoissa pelaavia Ampfingia ja Landsbergiä. Kaudella 2012–2013 Nebihi pelasi Augsburgin kakkosjoukkueessa 11 Regionalligan ottelua, joissa hän teki viisi maalia. Hän nousi seuran Bundesliigassa pelaavaan ykkösjoukkueeseen kaudeksi 2013–2014, muttei ollut kokoonpanossa yhdessäkään liigaottelussa. Kakkosjoukkueessa Nebihi teki 23 Regionalligan ottelussa kymmenen maalia. Kaudella 2014–2015 Nebihi edusti Union Berliniä pelaten yhdeksän 2. Bundesliigan ottelua ja kolme Regionalligan ottelua kakkosjoukkueessa. Syksyllä 2015 Nebihi ei pelannut Union Berlinissä yhtään sarjaottelua. Tammikuussa 2016 hän siirtyi Stuttgarter Kickersiin, jossa hän kevätkauden 2016 aikana pelasi 13 ottelua ja teki kaksi maalia 3. Ligassa. Kesällä 2016 Nebihi siirtyi Suomen Veikkausliigassa pelaavaan Interiin, jossa hän pelasi ensimmäisen ottelunsa 27. elokuuta joukkueen hävitessä kotonaan Ilvekselle 0–1. == Lähteet == Luokka:Saksalaiset jalkapalloilijat Luokka:Vuonna 1988 syntyneet Luokka:Elävät henkilöt
Un certain regard

Un certain regard on Cannesin elokuvajuhlien virallinen esityssarja. Esityspaikka on salle Debussy, ja se on Palme d'Orin rinnakkaiskilpailu. Sarjan perusti 1978 Gilles Jacob. Sarjassa esitetään vuosittain erityyppisiä elokuvia – "omaperäisiä ja erilaisia" – jotka tavoittelevat kansainvälistä huomiota. ==Pääpalkitut== Esityssarjaan perustettiin vuonna 1998 palkinto Prix un certain regard nuorten lahjakkuuksien huomioimiseksi ja kannustamaan omaperäisiä ja rohkeita teoksia. Yhdelle elokuvalle myönnetään rahoitusta sen levittämiseksi Ranskassa.official page (Archive.org) Palkintosumma on vuodesta 2005 ollut 30 000 euroa, jonka on rahoittanut Groupama GAN Foundation.2008 Cannes Film Festival (Archive.org) Vuosi Elokuva Ohjaaja Maa 1998 Tueur à gages (Killer) Darežan Omirbajev Kazakstan 1999 Ihminen ihmiselle Jasmin Dizdar Britannia Bosnia ja Herzegovina 2000 Julmia totuuksia (Things You Can Tell Just by Looking at Her) Rodrigo García Kolumbia 2001 Amour d’enfance Yves Caumon Ranska 2002 Sud Senaeha (Blissfully Yours) Apichatpong Weerasethakul Thaimaa 2003 La meglio gioventù (The Best of Youth) Marco Tullio Giordana Italia 2004 Moolaadé – Suojelus Ousmane Sembène Senegal 2005 Herra Lazarescun kuolema (Moartea domnului Lăzărescu) Cristi Puiu Romania 2006 Luxury Car (Jiāng chéng xià rì) Wang Chao Kiina 2007 California Dreamin’ Cristian Nemescu Romania 2008 Tulpan Sergei Dvortsevoi Kazakstan 2009 Kulmahammas (Kynodontas) Giorgos Lanthimos Kreikka 2010 Hahaha Hong Sang-soo Etelä-Korea 2011 Arirang Kim Ki- duk Etelä-Korea Halt auf freier Strecke Andreas Dresen Saksa 2012 Después de Lucía (After Lucia) Michel Franco Meksiko 2013 L’Image manquante Rithy Panh Kambodža 2014 White God (Fehér isten) Kornél Mundruczó Unkari 2015 Pässit (Hrútar) Grímur Hákonarson Islanti 2016 Hymyilevä mies Juho Kuosmanen Suomi 2017 Lerd (لِرد) Mohammad Rasulov Iran 2018 Raja (Gräns) Ali Abbasi Ruotsi 2019 A Vida Invisível Karim Aïnouz Brasilia 2021 Razžimaja kulaki Kira Kovalenko Venäjä 2022 Les Pires Lise Akoka & Romane Gueret Ranska 2023 How to Have Sex Molly Manning Walker Britannia ==Lähteet== Luokka:Cannesin elokuvajuhlat
M/S AIDAdiva

M/S AIDAdiva on saksalais-amerikkalaisen AIDA Cruises -varustamon Sphinx- luokan risteilyalus. Laiva rakennettiin Saksan Papenburgissa Meyer Werftin telakalla vuonna 2007. Aluksen pituus on 251,8 metriä, leveys 32,2 metriä ja suurin syväys 7,3 metriä. Laivan koneet tuottavat 36 000 kilowatin tehon ja 21 solmun enimmäisnopeuden. AIDAdivan sisaralukset ovat AIDAbella, AIDAblu, AIDAluna, AIDAmar, AIDAsol ja AIDAstella. == Käyttöhistoria == AIDAdiva on ensimmäinen seitsemästä rakennetusta Sphinx-luokan risteilijästä. Alus laskettiin vesille 4. maaliskuuta 2007 ja toimitettiin omistajalleen vielä samana vuonna. == Lähteet == == Aiheesta muualla == AIDAdiva
Headhunters (televisiosarja)

Headhunters on suomalainen vuonna 2004 Nelonen-kanavalla esitetty 10-osainen draamakomedia. == Rooleissa == === Pääroleissa === === Muissa rooleissa === == Jaksot == Jakso Nimi Ensiesitys 1\. Tervetuloa PRC:hen 1. maaliskuuta 2004 2\. Ystävänpalveluksia 8. maaliskuuta 2004 3\. Parisuhdeneuvontaa 15. maaliskuuta 2004 4\. Hyvästi, Mika 22. maaliskuuta 2004 5\. Mr. Right 29. maaliskuuta 2004 6\. Kamera - käy! 5. huhtikuuta 2004 7\. Vuosijuhlat 12. huhtikuuta 2004 8\. Kiihkeä jälleentapaaminen 19. huhtikuuta 2004 9\. Mr. Hardy, oletan? 26. huhtikuuta 2004 10\. Epätietoisuudessa ei ole kiva elää 3. toukokuuta 2004 Luokka:2000-vuosikymmenen suomalaiset draamakomediasarjat
Ullmann-reaktio

Ullmann-reaktio on kemiallinen reaktio, jossa aryylihalogenidit reagoivat kytkentäreaktiolla kuparin toimiessa katalyyttinä muodostaen bifenyylijohdannaisia. Reaktion on löytänyt saksalainen kemisti Fritz Ullmann ja hän julkaisi sen ensimmäisen kerran vuonna 1901. Reaktio on nimetty hänen mukaansa ja on yksi käytetyimpiä tapoja valmistaa bifenyylijohdannaisia. Samankaltaista reaktiota, jossa toisena reagoivana komponenttina on fenoli kutsutaan Ullmann-kondensaatioksi tai Ullmannin eetterisynteesiksi. ==Reagenssit ja mekanismi== Useat aryylihalogenidit reagoivat Ullmann- reaktiolla. Reaktiivisimpia ovat aryylijodidit, mutta myös kloridit tai bromidit reagoivat. Reaktiota aktivoi halogeeniatomiin nähden o-asemassa sijaitseva elektroneja puoleensavetävä ryhmä kuten nitro- tai aldehydiryhmä. Amino-, hydroksyyli-, karboksyylihappo- tai sulfonamidiryhmät inhiboivat reaktiota, koska ne aiheuttavat sivureaktioita. Mikäli halogeeniatomiin nähden o-asemaan on sitoutunut suurikokoinen atomiryhmä, hidastaa se reaktiota steerisen esteen vuoksi. Reaktiossa voidaan käyttää aktivoitua hienojakoista kuparijauhetta, mutta tällöin reaktio vaatii usein yli 100 °C:n lämpötilan. Matalimpiin lämpötiloihin päästään käyttämällä eräitä kupariyhdisteitä esimerkiksi kupari(I)tiofeeni-2-karboksylaattia. Ullmann-reaktion reaktiomekanismi ei ole täysin selvillä ja sille on esitetty muun muassa radikaalimekanismia. Todennäköisin mekanismi on, että ensimmäisessä vaiheessa aryylihalogenidi reagoi kuparin kanssa hapettavalla additiolla muodostaen välivaiheeksi organokupariyhdisteen. Tämä organokuparireagenssi reagoi kytkentäreaktiolla toisen aryylihalogenidin kanssa muodostaen bifenyylijohdannaisen. : ==Lähteet== Luokka:Orgaaniset reaktiot
Glendale Fighting Club

Glendale Fighting Club on yhdysvaltalainen vapaaottelu- ja nyrkkeilyseura, jonka perusti armenialaissyntyinen Edmond Tarverdyan.tarverdyan.com Viitattu 12.9.2016 Seuran tunnetuimpia ottelijoita ovat vapaaottelijat Ronda RouseyWhy UFC 'beast' Ronda Rousey is such a big deal edition.cnn.com 5.8.2015 Viitattu 12.9.2016 ja Travis Browne, sekä nyrkkeilijä Vic Darchinyan. Seuran päävalmentajana on Edmond Tarverdyan, joka on otellut myös vapaaottelijana kahden ottelun verran.Edmond Tarverdyan sherdog.com Viitattu 12.9.2016 ==Lähteet== ==Aiheesta muualla== *Kotisivut Luokka:Kamppailulajiseurat
Akseli Hemminki

Akseli Hemminki (s. 27. heinäkuuta 1973 Helsinki) on suomalainen syöpätautien ja sädehoidon erikoislääkäri, professori ja bioalan yrittäjä. == Koulutus == Akseli Hemminki valmistui 17-vuotiaana kuuden laudaturin ylioppilaaksi Helsingin Suomalaisesta Yhteiskoulusta. Reserviupseerikoulun pioneerilinjan käytyään hän valmistui Helsingin yliopistosta lääketieteen kandidaatiksi vuonna 1994 ja lisensiaatiksi 1999. Opiskelun ohessa tehty väitöskirja hyväksyttiin kunniamaininnalla jo vuotta aiemmin ja se valittiin tiedekunnan parhaaksi. Syöpäbiologian dosentiksi Hemminki nimitettiin 2002 ja 2007 hän valmistui syöpätautien ja sädehoidon erikoislääkäriksi. == Tutkimus ja ura == Akseli Hemminki vietti vuodet 2000–2002 University of Alabama at Birminghamissa ensin post doc -tutkijana ja sitten apulaisprofessorina erityisaiheenaan translationaalinen eli kliinisiin sovelluksiin tähtäävä syövän geeniterapia. Palattuaan Helsinkiin hän perusti Cancer Gene Therapy Group tutkimusryhmänCancer Gene Therapy Group ja vuodet 2007–2013 hän toimi K. Albin Johansson tutkimusprofessorina. Hemminki nimitettiin Jane ja Aatos Erkon säätiön rahoittamaan viisivuotiseen syöpätautien professorin tehtävään 1. helmikuuta 2015 alkaen.Helsingin yliopiston professorit Heinäkuusta 2017 Hemminki on toiminut Helsingin Yliopiston lääketieteellisen tiedekunnan syöpätautien professorina. Tutkimustyönsä ohella Hemminki on toiminut yleislääkärinä 1998–1999, sairaalalääkärinä 2003–2007 ja erikoislääkärinä tai osastonylilääkärinä 2007 alkaen HUS:ssa ja Docrates-sairaalassa. Hemmingin tutkimus on keskittynyt syövän immunoterapiaan ja erityisesti onkolyyttisiin viruksiin, joita tutkimusryhmä on muokannut tavoitteenaan kehittää niistä uusi lääke syöpätauteihin joihin ei tällä hetkellä ole tarjolla parantavaa hoitoa. Ryhmän keskeinen havainto liittyi virusten kykyyn herättää immuunivaste kasvainta kohtaan, ja sittemmin viruksia on muokattu tavoitteena syövän T-soluterapian mahdollistaminen yleisten kiinteiden kasvaimien hoidossa. Kliinisten tutkimusten pystyttämiseksi Hemminki on perustanut kaksi bioalan yritystä: 2008 Oncos Therapeutics (nykyään Targovax ASATargovax ASA) ja 2013 TILT BiotherapeuticsTILT Biotherapeutics Ltd. Oncos teki Pohjois-Euroopan ensimmäisen kliinisen tutkimuksen onkolyyttisellä viruksella, ja yhdistyi myöhemmin norjalaisen Targovax-bioteknologiayrityksen kanssa. Kumpikin yritys on selvittänyt start up -vaiheen ja stabiloitunut nuoreksi kasvuyritykseksi. Hemmingin suunnittelemilla syöpälääkkeillä on hoidettu yli 300 syöpäpotilasta. == Lähteet == Luokka:Suomalaiset lääkärit Luokka:Helsingin yliopiston professorit Luokka:Vuonna 1973 syntyneet Luokka:Elävät henkilöt